Diari Oficial de la Generalitat Valenciana


Sumari del DOGV 5099, del 23-09-2005 (2005/10787)

RESOLUCIÓ de 6 de setembre de 2005, del director general d'Energia, per la qual s'atorga a Iberdrola Distribución Eléctrica, SAU, l'autorització administrativa de la instal·lació per al soterrament entre els suports núm. 12 i núm. 15 de la línia elèctrica a 132 kV Font de Sant Lluís . ST la Punta . Grau, situada en la Zona d'Actuació Logística (ZAL) del port de València, al terme municipal de València, s'aprova el projecte d'execució i es declara en concret la seua utilitat pública (ATLINE 2004/828/46).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5099

Data del DOGV
:   23-09-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/10401


Data del document
:   06-09-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * València
    * empresa privada
    * subministrament d'energia elèctrica

RESOLUCIÓ de 6 de setembre de 2005, del director general d'Energia, per la qual s'atorga a Iberdrola Distribución Eléctrica, SAU, l'autorització administrativa de la instal·lació per al soterrament entre els suports núm. 12 i núm. 15 de la línia elèctrica a 132 kV Font de Sant Lluís - ST la Punta - Grau, situada en la Zona d'Actuació Logística (ZAL) del port de València, al terme municipal de València, s'aprova el projecte d'execució i es declara en concret la seua utilitat pública (ATLINE 2004/828/46). [2005/X10320]
  
Vist l'expedient amb referència ATLINE/2004/828/46 incoat pel Servici Territorial d'Energia de València a instàncies d'Iberdrola Distribución Eléctrica, SAU (en avant, Iberdrola), amb domicili als efectes de notificacions a Alacant, c/ Calderón de la Barca, 16, CP 03757, relatiu a la sol·licitud d'autorització administrativa de 15 de desembre de 2004, per al soterrament de la línia elèctrica de 132 kV Font de Sant Lluís - ST la Punta - Grau, l'aprovació de projecte i declaració d'utilitat pública, situada en la Zona d'Actuació Logística (ZAL) del port de València, terme municipal de València. S'adjunten dos exemplars del projecte firmat per l'enginyera industrial Elena Caja Martín i visat pel Col·legi Oficial d'Enginyers Superiors Industrials de la Comunitat Valenciana, demarcació Alacant amb data 2 de desembre de 2004.
  
Vist que en el període d'informació pública a què va ser sotmesa la sol·licitud per mitjà d'anuncis en el Butlletí Oficial de la Província de València, el dia 12 de març de 2005, en el Diari Oficial de la Generalitat Valenciana, el dia 11 de març de 2005, en el diari El Mundo de 10 de març de 2005, i al tauler d'anuncis de l'Ajuntament de València, únic afectat, per a ser examinat el projecte de la instal·lació i formular-se les reclamacions que s'estimaren oportunes.
  
D'acord amb la documentació que es troba en l'expedient, no s'han presentat al·legacions a la mencionada sol·licitud.
  
Vist que de conformitat amb el que establix la Llei 54/1997, de 27 de novembre, del Sector Elèctric, i el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre a l'Ajuntament de València, separata del projecte, als efectes d'establir el condicionat tècnic oportú, sense que conste en l'expedient cap contestació respecte d'això, a pesar de la reiteració efectuada pel Servici Territorial d'Energia.
  
Vist que de conformitat amb el que establix l'article 131 del Reial Decret 1.955/2000, d'1 de desembre, es va remetre separata del projecte tècnic a les distintes administracions, organismes i empreses de servici públic o d'interés general afectats per la instal·lació elèctrica, concretament a:
  
RENFE, Manteniment i Infraestructures, en què manifesta que no hi ha cap impediment per a la realització de les obres, per ajustar-se a la Llei d'Ordenació dels Transports i al seu Reglament, si bé serà necessària la petició de les autoritzacions necessàries en el moment en què tinga previst realitzar-les.
  
La Confederació Hidrogràfica del Xúquer. Comunitat de Regants Séquia de Rovella, que després de la reiteració de la sol·licitud va manifestar que l'Àrea de Gestió del Domini Públic Hidràulic informa que l'obra no afecta les seues competències.
  
L'Autoritat Portuària de València contesta i manifesta que no hi ha afecció directa al sòl de domini públic del recinte portuari i que no té res a objectar a la instal·lació i l'execució del projecte.
  
Vist que remesos oportunament al peticionari els condicionats establits perquè foren acceptats o formulara les objeccions que estimara procedent, va prestar la seua conformitat amb el contingut d'estos, i sol·licita la continuació dels tràmits necessaris per a accedir a la petició formulada.
  
Vist que de conformitat amb el que establix la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, es va oficiar sol·licitant informe sobre l'adaptació del projecte remés al planejament urbanístic vigent a l'Ajuntament de València, sense que conste en l'expedient contestació respecte d'això.
  
Vist que amb data 26 de maig de 2005 la directora general de Gestió del Medi Natural, de la Conselleria de Territori i Habitatge, va dictar Declaració d'Impacte Ambiental i l'estima acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen al projecte promogut per Iberdrola Distribución Eléctrica, SAU, sempre que este es desenvolupe amb les previsions de l'Estudi d'Impacte Ambiental.
  
Vist que d'acord amb la sol·licitud i el projecte d'execució, que s'han presentat, la finalitat que es perseguix amb la instal·lació referida és satisfer les necessitats de demanda d'energia donat el desenvolupament de les distintes activitats que cal implantar en la zona logística del port de València.
  
Vist que el Servici Territorial d'Energia de València, competent per a la instrucció de l'expedient de sol·licitud, ha informat favorablement esta en data 23.08.2005.
  
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.
  
Vist que el projecte presenta un traçat plenament concretat, té entre la documentació els plans pertinents a escala adequada, està suficientment detallat i conté una relació concreta i individualitzada dels béns i dels drets afectats.
  
Atés que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar adequadament estes.
  
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, de Sector Elèctric; en el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; en la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana; i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, en relació, este últim, amb la disposició transitòria que conté.
  
Atés que esta Direcció General d'Energia és competent per a resoldre la present resolució d'acord amb l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia, resol:
  
Primer. Autoritzar administrativament a Iberdrola Distribución Eléctrica, SAU, la instal·lació per al soterrament entre els suports núm. 12 i núm. 15 de la línia elèctrica a 132 kV Font de Sant Lluís i Grau, així com l'entrada i l'eixida d'esta a la Subestació Transformadora la Punta, situada en la Zona d'Actuació Logística (ZAL) del port de València i les principals característiques de la qual són les següents:
  
Tensió nominal: 132 kV (1a categoria).
  
Potència màxima: 178 MVA per circuit.
  
Tipologia constructiva: aèria-subterrània.
  
Tram aeri
  
Substitució del suport núm. 12 actual per dos suports de pas aeri-subterrani. El buit nou discorre entre el suport núm. 11 existent i els suports nous 12-a i 12-b.
  
Substitució del suport núm. 15 actual per dos suports de pas aeri-subterrani nous, 15-a i 15-b.
  
Longitud: 151 m i 136 m, respectivament.
  
Tram subterrani
  
Tram I.
  
Origen: suports 12-a i 12-b de la línia Font de Sant Lluís - Grau
  
Final: ST La Punta.
  
Doble circuit de 132 kV amb entrada a la ST la Punta i,
  
Simple circuit que contínua fins als suports 15-a i 15-b.
  
Tram II.
  
Origen: ST La Punta.
  
Final: suports 15-a i 15-b de la línia Font de Sant Lluís - Grau.
  
Doble circuit de 132 kV amb eixida de la ST la Punta i,
  
Simple circuit que contínua fins als suports 15-a i 15-b.
  
Secció del conductor 1 x 1.200 mm2 Al, tipus d'aïllament HEPRZ1 i tensió 76/132 kV.
  
La línia portarà en tota la seua longitud un cable de comunicacions per fibra òptica.
  
Longitud: 545 m + 608 m = 1.153 m.
  
Pressupost: 3.147.467,26 euros.
  
Segon. Aprovar el projecte d'execució referit a la instal·lació de la línia autoritzada en el punt primer de la present resolució, firmat per l'enginyera industrial, la senyora Elena Caja Martín i visat pel Col·legi Oficial d'Enginyers Superiors Industrials de la Comunitat Valenciana, demarcació Alacant amb data 2 de desembre de 2004, i sotmetre'l a les condicions següents:
  
La instal·lació haurà de realitzar-se d'acord amb el projecte presentat.
  
El termini d'execució de la instal·lació serà de 60 dies comptadors a partir de la notificació de la present resolució. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.
  
El titular de la instal·lació haurà de tindre en compte en l'execució del projecte les condicions imposades pels organismes i entitats afectats, totes les quals se li van notificar oportunament i van ser acceptades.
  
El titular donarà compte de l'acabament de les obres al Servici Territorial d'Energia de València, als efectes de reconeixement definitiu i extensió de l'acta de posada en servici.
  
L'Administració deixarà sense efecte la present resolució en qualsevol moment en què s'observe l'incompliment de les condicions imposades en esta.
  
Tercer. Declarar, en concret, la utilitat pública de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
  
Quart. Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.
  
Contra la present resolució, que no posa fi a la via administrativa, podrà interposar-se recurs d'alçada davant el secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que estableix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.
  
València, 6 de setembre de 2005.- El director general d'Energia: Antonio Cejalvo Lapeña.